MUNICIPIUL SATU MARE

CABINET VICEPRIMAR

Nr. 16223/12.03.2024

Tămășan Ilieș Cristina, viceprimar al Municipiului Satu Mare,

În temeiul prevederilor art. 136 alin. (1) din OUG nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect ,,însușirea documentației cadastrale de primă înregistrare a unui teren în suprafață de 485 mp, situat în Municipiul Satu Mare, str. B. P. Hașdeu”, în susținerea căruia formulez prezentul:

**REFERAT DE APROBARE**

Prin adresa înregistrată la Primăria municipiului Satu Mare sub nr. 11161/19.02.2024 numiții Chira Vasile și Chira Ana solicită cumpărarea terenului în suprafață de 485 mp situat în Satu Mare, str. B. P. Hașdeu nr. 34.

În natură terenul solicitat a fi cumpărat formează un singur corp de proprietate cu imobilul, teren cu casă, pe care petenții îl dețin în proprietate conform înscrierilor din CF nr. 156775 Satu Mare cu nr. top 998/19 și 998/20 și este în folosința acestora de o perioadă îndelungată de timp, fapt dovedit și prin împrejmuire.

În sensul celor de mai sus s-a întocmit lucrarea de specialitate denumită “Plan de amplasament și delimitare a imobilului pentru primă înscriere, vizat de O.C.P.I. Satu Mare sub nr. 86807/31.10.2023 și întocmit de SC TOPO LIKY SRL prin persoană fizică autorizată A.N.C.P.I. – ing. Ijac Denisa - Ramona, din care reiese faptul că în parcela de teren în suprafață de 485 mp este situată în intravilanul municipiul Satu Mare cu categoria de folosință „curți construcții” și se identifică cu nr. cadastral 189778 iar pe aceasta este edificată o casă de locuit cu terasă și anexă.

Conform memoriului tehnic anexat, terenul în cauză este împrejmuit și figurează ca fiind teren aferent unei case de locuit.

După înscrierea în evidențele de carte funciară a imobilului teren, se vor efectua demersurile de vânzare către numiții Chira Vasile și Chira Ana.

Urmare a celor menționate mai sus, văzând prevederile art. 129 alin. (2) lit. c) din O.U.G nr. 57/2019 privind Codul administrativ, cu modificările și completările ulterioare, potrivit cărora consiliul local are printre atribuții și administrarea domeniului public/privat, supun spre analiză și aprobare Consiliului local al Municipiului Satu Mare, prezentul proiect de hotărâre.

**INIȚIATOR PROIECT,**

**Viceprimar**

**Tămășan-Ilieș Cristina**